钦定古今图书集成/明伦汇编/氏族典/第164卷 > 《廖用贤尚友录》 > 潘旦
## 钦定古今图书集成/明伦汇编/氏族典/第164卷 > 《廖用贤尚友录》 > 潘旦

按《明外史唐胄传》：“潘旦，字希周，珍族子。弘治末进士，
知漳州邵武，三迁浙江左布政使，斥羡金不取。嘉靖八年，擢右副都御史，抚治郧阳，数平巨寇，累迁刑部
右侍郎。十五年，以兵部左侍郎提督两广军务。诏起
复毛伯温讨安南，旦驰疏言之。会伯温入都，见旦疏
不悦，言总督任重，宜择知兵者。遂改旦南京兵部。未”
行，引疾乞休。且言：“伯温一入朝，辄敢移督抚大臣。他
日得志，何所不为。”帝怒，勒致仕。卒。赠工部尚书。